Downloaded from YTS.MX
Official YIFY movies site: YTS.MX
SNIMLJENO 2017-2024.
NAKON ZAVRŠETKA RATA U BOSNI 1995,
STIGLA JE DEMOKRATIJA I S NJOM MEÐUNARODNA ULAGANJA.
ZENICA, BOSNA I HERCEGOVINA
NEBO IZNAD ZENICE
Želite li dve za pet KM? Molim?
Ako ćete dve za pet?
Neću, bogami, da ti pravo kažem,
ne smem ja svašta, ja sam obolela
od karcinoma. Zato i biram šta je domaće.
Od creva. I odmah ne smem.
Jesi li podigla one...
Nije lancete, nego... Iglice za Davuda.
To je samo za iznad 18 g. Stvarno?
Evo našeg autobusa.
Bože sačuvaj.
NASELJE TETOVO, ZENICA
Ja sam išla peške i snimala.
Znači, vikendom je više
i uveče je više, kad niko ne kontroliše.
Evo kako radi naš "Mital" kada je vikend.
Po ceo dan, 24 sata
fabrika radi.
Na brzinu sam došla do telefona.
Ali to je tako crn dim bio da je to katastrofa.
Došao Indijac neki i otvorio železaru. Halo?
Što je nije u Londonu otvorio?
Nego je meni ovde došao na Balkan pa je meni ovde otvorio.
Izvinite, molim vas.
Pre rata vodila se statistika da se zna koliko je obolelih.
Radila sam u zdravstvenim ustanovama, odnosno u kantonalnoj bolnici.
Karcinom je uvek bila nepoznanica.
Moj sin je oboleo od dijabetesa tip 1.
Naša komšinica, njegova prijateljica,
znači, devojčica, isto je obolela, s pet godina, od dijabetesa tip 1.
Nije imala predispozicije, niko nije imao dijabetes.
Znamo da dete nije imalo ni stres. Dete je u porodičnom okruženju.
Tako da znamo i za ovu devojčicu. Devojčica je bila savršeno zdrava
dok s pet godina nije dobila dijabetes.
Tokom dana, koncentracija prašine u Tetovu
kretala se od 116 do 228 g/m3.
Aktuelne zakonske odredbe dozvoljavaju prosečnu vrednost od 50 g/m3,
a najviša dozvoljena tokom dana je 100 g/m3.
S obzirom na povećane koncentracije sitne i krupne prašine, SO2 i NO2,
kvalitet vazduha na području Tetova
juče i danas ocenjen je vrlo nezdravim.
Upozorava se na moguće posledice na zdravlje stanovništva,
pogotovo kod osoba s respiratornim oboljenjima
i savetuje se izbegavanje dužeg boravka napolju.
Zagađen vazduh je u direktnoj vezi s bolestima opasnim po život.
Prema procenama SZO,
po broju umrlih od bolesti izazvanih zagađenim vazduhom,
BiH je najgora u Evropi
i druga najgora zemlja na svetu, iza Severne Koreje.
Selam Alejkum! Alejkum Selam!
Došli smo da odradimo jednu anketu, ako je moguće.
Može, nema problema.
Dobro. Fadil Bajramović.
Grla, da.
Lečenje završeno.
Ideš nekad na kontrole? Ide na kontrole.
I nema nikakve nadoknade. Ništa. To znamo.
Ma kakva nadoknada? Budimo srećni što smo ostali živi.
I Izeta Bajramović. Obolela?
Prošle godine. Prošle godine.
Da, prošle godine u četvrtom mesecu.
Isto karcinom? Da, karcinom.
Dobijaš terapiju? Dobijam.
Još nisam izlečena. Ne mogu na operaciju.
Ne može da se operiše. Kažu da je preopasno.
Došlo je do kosti, pa se bojim da ne ode na kosti.
Metastaze? Da.
Jesi li išla na zračenje?
Bila sam na 30 zračenja i šest hemoterapija, prošlog leta.
Znam, bili smo s njim, pa nam je rekao da si u bolnici.
Unazad tri godine? Četiri.
Nepune. Biće četiri godine 4. 10.
Počelo je s bolovima u leđima i onda je umro.
Karcinom grla? Tako je.
Ovde ćeš teško naći neku ženu...
Ili porodicu da nema obolelih.
I Boban i Ipe...
I oni su obojica operisani.
Stvarno? Nismo znale.
On ne sme ništa da kaže jer radi u "Mitalu".
Razumem. Šta je operisao?
Imao je problema sa želucem.
Ni sto metara, sad se to smanjilo...
Svugde karcinom!
Ne znam šta bih ti rekla.
Na primer, samo da...
Samo ova strana, recimo, od Šerifa do Fadila,
našli smo 15, 16 obolelih.
Još nismo prešle celo naselje!
Samo ovaj deo. -[Žena]: Ismeta je isto od karcinoma umrla.
Koja Ismeta? Skomorac.
I ona je imala karcinom. Salihina mama.
Salihina mama, da, znam koja je. -[Žena]: I ona je umrla.
I svekrva od Alise isto?
Alisina svekrva, Fehrida.
I ona je imala karcinom. -[Edita]: Samo tren, moram to da zapišem.
Ismeta Skomorac. Od čega je ona umrla?
Imala je karcinom. Materice.
I Fehrida je imala karcinom.
I ona je imala rak materice. Kao i...
Izeta, da, znam.
I Fadilova Izeta. Pitala si je? -[Edita]: Jesam, pričale smo.
I da je lečenje u toku, da nije završeno.
Eto...
Vidimo se, ako bog da!
Prijatan dan! Čujemo se.
UNIVERZITET U ZENICI
MAŠINSKI FAKULTET
Koliko studenata još čeka?
Možda dvadesetak. Dvadesetak?!
Hajde. Moram da prekinem jer imam sastanak.
Pauza pola sata jer imam sastanak.
Kad završim, nastavljamo.
Ko hoće, može da dođe u sredu da upišem ocene.
U sredu? Super! U sredu, četvrtak.
PROFESOR SAMIR LEMEŠ, dr sc.
Ovo je koksara.
Ako je ovo u redu, ako je ovo ispravno,
ja sam Bred Pit.
Ovaj dim treba da se uhvati i pročišćava.
Mora da prođe kroz filter. Na koksari nema filtera.
Na koksari nema filtera!
Ovo ne možete videti nigde u Evropi.
Šta je u tom dimu? Ceo periodni sistem.
Koksara je glavni izvor i benzena
i benzo(a)pirena i drugih zagađivača
koji su kancerogeni i izazivaju leukemiju.
I koji utiču na degeneraciju DNK.
Molim te, ugasi svetlo.
Ti ćeš zaključati? Hoću.
Možete ovde da se potpišete.
Samo ime i prezime, mesto prebivališta i potpis.
Hvala. -[Momak]: Srećno. Prijatan dan.
Koksara je zapravo najopasniji pogon u železari.
Iz koksare izlaze zagađujuće čestice kakvih nema u drugim gradovima.
To su benzen i benzo(a)piren koji su kancerogeni.
A najveći problem je, u stvari,
što se te emisije, količine koje se izbacuju uopšte ne mere.
I mi pokušavamo da nateramo ministarstvo
da ministarstvo natera "ArcelorMital" da vrši merenja
emisija benzena i benzo(a)pirena
kako bismo imali neki dokaz koliko, u stvari, ta firma zagađuje.
Super.
Hvala na interesu. Pratite šta radimo.
Mi pokušavamo da nateramo "Mital"
da smanji to zagađenje i da ugradi te filtere, ali nam nekako ne ide.
Mogu li da se uključim? Može.
Znate li koliko je ljudi umrlo od raka?
Skoro svaki drugi!
Radio sam u železari.
Bilo je sve dobro, ali kad su prodali...
Dobili su ogromne pare!
Ja sam ljut! Ja sam nervno oboleo.
Izvinite. U redu je. Prijatan dan.
Bojim se za sebe jer mi je dete obolelo.
Da nije tako, možda se ne bih ni ja borila.
Ali dete mi je obolelo i komšije koje su mi drage.
Izgubila sam ih i zato se borim. Boriću se dok god mogu.
Dobar dan. Imamo sastanak s gradonačelnikom. Iz "Eko Foruma".
Molim?
Može? -[Samir]: Možemo? Može. -[Samir]: Hvala.
Najveći problem nam je što od samog početka
postoji problem s merenjem benzena.
Edita živi u Tetovu i zna.
Svaki dan joj je to iznad glave tako da zna o čemu se radi.
Benzen ima samo Zenica od koksare,
ali oni ne žele da ga mere.
I bilo je dogovoreno dok je gradonačelnik Huso bio živ
da grad izdvoji nekih 200.000 da se kupi to dodatno.
Navodno su valjda kupili i sad opet čekaju nešto, neku kalibraciju.
Stalno je neki izgovor!
Vaš sam gradonačelnik i gledam šta je dobrobit za građane.
A ovo što vi radite je velika dobrobit.
Samo što su nam različite uloge. Ja moram da igram i s vama i s njima.
To je najveća investicija u gradu. Ne mogu drugačije.
Hvala vam na dolasku.
Hvala vam što radite za ovaj grad.
Davude.
Hajde, ustani.
Hajde, dragi, ustani.
- 6.15 h je. Hajde.
Hajde, ustani. Hajde, bebo.
Hajde, ustani da izmerimo. Gde ti je glukometar?
Nizak ti je.
Hoćeš da ti iscedim pomorandžu?
Hoćeš neki kupovni sok? Može.
Sad ću ti doneti.
Evo soka.
Jesi spreman? Nisam još.
Šta Nutela radi ovde, Davude?
Šećer mu je pao? Pio je sok.
Koliki mu je bio? 3,7.
Neka je više malo.
Hajde, obuci jaknu. Dobro.
Pitaj Sumeju gde je jakna.
Gde si je juče ostavio?
Gde je moja jakna?
Evo jakne! Gde?
Evo je. Nisi je video.
Imaš sitno za autobus?
Šta će mi? Dobro.
Rekao sam ti da sam podigao mesečnu.
Crvena, zamuljena voda
nije naškodila biljnom i životinjskom svetu u reci Bosni.
"ArcelorMital Zenica" u potpunosti razume zabrinutost građana
i želi da ih upozna s detaljima jučerašnjeg incidenta u reci.
"AercelorMital" je uvek ozbiljno shvatao zaštitu okoline.
Realizovao je značajne investicije za zaštitu,
te će nastaviti da bude odgovoran za građane Zenice.
Koja laž!
Uvek kažu tako, ali nikad nije tako.
Nikada.
Sad zato što se to dogodilo u reci. Kad se to dogodi...
Ništa od toga kad ispuštaju u vazduh, ali sad se dogodilo u reci...
Da?
Dobili smo saopštenje "Mitala".
Slušaj sad ovo.
Ne, slušaj ti mene. Slušam.
"Mital" ne bi smeo da daje saopštenja.
Meni treba saopštenje od policije i od inspekcije.
Ne treba mi saopštenje od "Mitala". Imaju oni svoju inspekciju.
Njihova inspekcija tu je nebitna.
Šta ja mogu?
Samo me raduje što ja znam
da su to lažni državni zakonodavci.
Mene samo raduje kao vernika
da će oni svi, od prvog do poslednjeg, zauvek da gore u paklu.
I zato ja mogu mirno da živim na ovom svetu.
A da nemam te vere, ja bih poludeo.
Ja bih poludeo.
Oni će meni davati saopštenje?
Ko su oni?
Oni su to poslali u "Eko Forum", a meni Samir.
Smešno i žalosno.
Ne bi trebalo nijedne novine, nijedna TV da prenosi njihovo saopštenje.
Ko su oni?
Truje toliki narod, a narod ćuti. I neka nas truju kad svi ćutimo.
Šta ćeš? Šta ćeš?
Zagađenje reke Bosne na području Zenice potvrđeno je
u upravi policije MUP-a.
Potvrđeno?
Na Fejsbuk stranici "Reke BiH, budi promena"
objavljen je i video s lica mesta zagađenja,
što ukazuje odakle potiče crvena boja reke.
Naravno da nas sve to boli i da smo i malo i uplašeni,
ne samo za životinjski svet,
nego i za zdravlje ljudi.
I zaista očekujemo da se ovakve stvari najstrože kazne.
Tako je.
Pre svega, moraju da se utvrde razlozi...
Dao bog da ih kazne.
Sve će oni to potkupiti.
Na osnovu te informacije, na lice mesta su izašli policijski službenici
i utvrdili da postoji osnovana sumnja da je počinjeno krivično delo.
U toku su određene provere koje vršimo na terenu
i koje će pomoći pri dokazivanju ove vrste krivičnih dela.
Za "Zenica info", Vesna Jovanović.
Ništa ja njima ne verujem.
Ništa ja njima ne verujem. Ma kakvi.
FEDERALNO MINISTARSTVO ZAŠTITE ŽIVOTNE SREDINE, SARAJEVO
Ono što je nama bilo sporno za "Mital"
je mera 1.2.2.
Izraditi analizu zagađenosti okoline u okruženju koksare.
Ista mera je stajala u prvoj dozvoli iz 2010.
Nije realizovana.
Rekli su da im je to preskupo. Uvek to kažu.
Bilo im je naloženo, ali se stalno vade na to:
"Ne možemo to da realizujemo, to nam je skupo."
Bilo im je naloženo. Šta da radimo?
Kako da ih nateramo?
Ne razumem šta bi trebalo da utvrdi ta studija.
Da utvrdi prisutnost benzena, fenola, benzo(a)pirena,
tih kancerogenih čestica koje su dokazano vrlo štetne.
To se meri godinu dana, zar ne?
To je kontinuirana proizvodnja, svih 24 h, čitave godine.
Za mesec dana možete da utvrdite precizno stanje.
Ministarko, s koksarom je povezana većina drugih...
Nije to toliko skupo, ako se izmeri u mesec dana.
Ta koksara je strašna.
I to će pokazati sve?
Policiklični ugljovodonici nastaju proizvodnjom koksa.
Iz koksa se izdvaja sve što je vezano za naftu,
uključujući policiklične ugljovodonike.
I to su redom kancerogene materije koje izazivaju oboljenja kod stanovništva.
Rak pluća, probavnih organa i tako dalje.
To su materije koje prolaze u ćeliju direktno kroz njenu membranu.
Da, da, da.
Znate šta? Ne bi trebalo da im damo dozvolu.
Šta da radimo? Videli ste da rudari štrajkuju!
Pa da nam na vrata dođe 2.200 radnika iz "Mitala"!
Može da vam dođe i 10.000 obolelih iz Zenice.
Moramo zaista da nađemo najbolja rešenja
i nateramo ih da ljudi rade, ali situacija mora da se uozbilji.
Niko nikad nije tražio da oni prestanu da rade.
Napravite sastanak s federalnom inspekcijom
i od njih tražite da se izvrši pritisak.
Možemo na sastanku da se dogovorimo barem ono načelno...
Onda ću opet s vama zbog vaših obaveza.
Jedan sastanak, "ArcelorMital", "Eko Forum" i ministarstvo.
Mislim da bi mi prvo trebalo da se nađemo sami s "Mitalom".
Moram to sve da iskomuniciram da ne bih sebe još više
ili ministarstvo ili ministarku dovela u neku situaciju.
Dobro. Hvala. Nema na čemu.
Hvala vama. Bićemo u kontaktu.
Mi smo s TV-a. Kako da vas oslovimo?
Ne znam. -[Novinarka]: Federalno ministarstvo životne sredine?
Tako je! -[Ministarka]: Životne sredine i turizma.
Kod nas su investitori naučili
da dobiju ekološku dozvolu bez ikakvih uslova.
Oni postave uslove i definišu šta im treba
i onda dobiju dozvolu kakva im odgovara.
Niko ne zna šta će se događati s koksarom u budućnosti.
Sve to mora da bude u novoj ekološkoj dozvoli.
I zato mi insistiramo da budemo deo procesa i da javnost bude uključena
da uveri državu da država natera "Mital"
da ulaže u zaštitu okruženja.
"ArcelorMital" nije prisutan na današnjem sastanku?
Nije prisutan.
Azra me obavestila da neće biti prisutna.
Nije važno. Mi ćemo obaviti svoje.
I šta da radimo? Ne mogu nikoga da nateram.
"ArcelorMital" je imao obavezu da radi merenja 2010. godine.
Nikada nije izvršio određene obaveze, a uvek im je izdata nova dozvola.
Hoće li i ovaj put biti tako? Potpuno ste u pravu.
O tome sam razgovarala s mojim nadređenim u ministarstvu.
Upravo to! Čemu izdavanje ekološke dozvole za velike zagađivače
koji ništa ne preduzimaju da ljudi, građani budu zadovoljni?
Čemu? Dozvole počinju da gube smisao.
Zbog toga smo danas tu. Ja razmišljam isto kao vi.
Naravno, mi, izgleda, taj posao nismo znali da odradimo.
Od najskuplje zone po kvadratu napravili su odlagalište.
Sam bog zna koliko su hiljada tona smeća stavili tamo!
Veoma je teško, verujte. Postoji taj socio-ekonomski faktor.
"Mital" hrani mnoge ljude i, verujte, to nije nimalo zgodno.
Ali to ne znači da "Mital" ne mora odgovornije da se ponaša.
Može, ali to ih košta.
A okruženje shvataju kao trošak, a ne kao dobit za celokupnu zajednicu.
I to je to.
Hvala. Molim.
Samire? Stvarno ne mogu.
Jedan? -[Samir]: Ne mogu, stvarno. Nemoj da se ljutiš.
Upravo sam došao sa Smetova.
Sunčano, plavo nebo.
Tuga i žalost kad uđeš ovde kako je sad u Smetovima.
Predobro...
To je sad. Sad smo došli odozgo.
Stvarno smo... Baš zakinuti.
Eto, ljudi.
Početkom ove godine je SZO dala još jedan izveštaj.
Dokazala je uticaj određenih štetnih materija
direktno na ugrožavanje zdravlja u smislu pojave ateroskleroze,
kognitivnih poremećaja, ali i dijabetesa.
Bio je divan čovek. Da.
Doista je bio.
Danas je to Fadil. Sutra smo možda mi.
Ovo je poslednji susret nas i našega Fadila.
Ako je nekome ostao dužan, obratite se porodici da podmiri dug.
Ako ste vi Fadilu dužni, opet se obratite porodici i sve se dogovorite.
Ako je Fadil nekoga moralno uvredio, hoćemo li mu oprostiti?
Hoćemo!
I ja mu opraštam.
Izrecimo "Al - Fatihu".
Ni ja nemam nešto apetit.
Svedočili smo uoči izbora brojnim važnim projektima
koji su upravo tada okončani ili započeti.
Među njima je i građanima Zenice posebno važan projekat toplane
koja će uz sigurnost u isporuci toplotne energije
doprineti i ekološkoj slici grada.
Nova toplana će kao energent koristiti otpadne gasove iz zeničkog "Mitala".
Zadovoljni smo radom g. Kasumovića
i njegovih kolega. Drago nam je da smo uspeli da omogućimo,
zajedno s EBRD-om i finskom vladom,
rešenje koje će, nadamo se, biti što pre primenjeno.
"EBRD OBEZBEÐUJE ZELENIJU ENERGIJU ZA BOSANSKI GRAD ZENICU"
NAŠI GRADOVI. EBRD BRINE O ŽIVAHNIM I RAZNOLIKIM GRADOVIMA.
VIŠE OD 50 GRADOVA ODLUČILO JE DA POSTANE ZELENO.
GCAP. UČITE O METODOLOGIJI AKCIONOG PLANA ZELENOG GRADA.
Znači, EBRD, Evropska banka, daje kredit
da "Mital" napravi toplanu.
Jer kad toplana krene, koristiće prljavi koksni gas.
I mi smo postavili pitanja šta je s koksnim gasom?
Pričao sam vam, treba da se prečišćava pre nego što se iskoristi kao gorivo.
Njihov odgovor je bio da je toplana posebna firma,
da je koksara u "ArcelorMitalu", a toplana je nova firma.
Ko je direktor te nove firme? Ovaj iz "Mitala"!
Koga pravite budalom?
Kako se perfidno sad prebacuje odgovornost!
Može čaj? Može.
EBRD je Evropska banka za obnovu i razvoj.
A GCAP je isto skraćenica: akcioni plan za zelene gradove.
Dovešće stručnjake iz EU koji će izraditi taj akcioni plan,
koji je zapravo spisak svega što se treba uraditi
da bi se rešio problem zagađenja.
Pre osam dana gradonačelnik Zenice, g. Kasumović, dostavio je
članovima predsedništva materijale akcionog plana zelenih gradova
za grad Zenicu sa ciljem upućivanja istog u proceduru javne rasprave.
Ovaj grad je prvi u državi ušao u "Zelene gradove".
Jedni smo od najzagađenijih i crpimo mnoga sredstva iz EU fondova!
EBRD je organizovala izradu
akcionog plana "Zelenih gradova" za grad Zenicu.
To je plan koji sadrži spisak aktivnosti
i investicija koje Zenica treba da izvede
s ciljem smanjenja svih vrsta zagađenja u gradu.
Postoje akcije i koraci osmišljeni za ovo razdoblje.
Postoje li kazne? Ne postoje.
Sve se zasniva na trudu i davanju svega od sebe.
Ovo je novi pristup
razvoju projekata i podrške gradovima u njihovoj nameri da postanu zeleni.
Poštovani većnici i gradonačelniče, predstavnici EBRD-a,
zahvaljujem vam što ste se okupili na današnjoj prezentaciji
nacrta akcionog plana "Zeleni grad" za Zenicu.
Ja sam Agnješka Bialecka, šef projekata za GCAP.
Želim da kažem nekoliko reči o programu "Zelenih gradova".
Što se tiče ulaganja,
trenutno je za program potpisan iznos od 350 miliona evra,
ali imamo predviđen iznos od oko 1,5 milijardi evra.
Ako što manje ljudi ulazi u gradove autima,
kvalitet vazduha je bolji. To je nešto što koristi svima.
Najbolji način da ljudi postanu aktivniji
je ako na posao i u kupovinu idu peške,
ako im je vožnja biciklima sigurnija i privlačnija,
vozači auta moraju da budu savesniji i prepuste više prostora
ljudima na biciklima kako se ne bi osećali zaplašeno.
Takva kultura biciklizma je važna koliko i samo ulaganje.
Svi govore da je rešen problem zagađenja grada,
vazduh će nam biti čist zato što ćemo dobiti novu toplanu.
To je priča koja može da se prodaje nekom ko ne zna.
Koksni gas je kancerogen,
prljav i mora da se prečišćava pre nego što se upotrebi kao gorivo.
Jer toplana kad krene, ona će koristiti prljavi koksni gas.
A u svim politikama Evropske banke stoji da se oni brinu za okruženje.
Vi ste "Zeleni grad", dali su nam sertifikat "Zelenog grada".
Pitajmo mi njih kako smo mi to zeleni
ako ne prečišćavamo koksni gas pre nego što ga sagorimo.
Dobar dan svima, još jednom.
Imam kratku prezentaciju o EBRD-u i onome što mi radimo
i kako finansiramo gradske projekte.
Banka je osnovana odmah nakon pada komunizma.
Ideja je da banka pruža podršku
razvoju održivih i efikasnih tržišnih ekonomija.
To znači da gradovima ne dajemo samo novac i ulaganja
kako bi oni ulagali u komunalne firme,
nego gledamo i održivost tih ulaganja. Uvek!
Mi smo međunarodna institucija sa središtem u Londonu,
ali prisutni smo u svim zemljama u kojima delujemo.
Delujemo u zemljama centralne i južne Evrope,
istočne Evrope, ali i u severnoj Africi i središnjoj Aziji.
Biće usvojen sledećeg meseca.
Nadajmo se. Naravno da će biti.
Niste videli "Mitalova" postrojenja?
Ne, ne.
To je malo smešno... Oni nam nisu dozvolili.
Valjda zato što nemaju dozvolu,
pa su rekli da tamo još nema nikoga.
Svejedno smo mogli da obiđemo postojeći energetski centar, bilo bi zanimljivo.
Zar ta postrojenja nisu jedno do drugog?
Na velikom su području, zar ne?
Da, ogromnom, ali mislio sam da je nova...
"ArcelorMital" pokriva četvrtinu grada.
Molim šefa projekta ili predstavnike konsultanata
da odgovore na postavljena pitanja.
Velika industrijska postrojenja
poput "ArcelorMitala" nisu uključena niti ih uopšte spominju!
Juče sam pogledao prezentaciju i nisam čuo nikakve komentare o njima.
Samo se pretvaramo da ne postoje.
Želim da čujem komentar o tome.
Nismo to shvatili
kao isključivanje ili ignorisanje "ArcelorMitala"
ili ignorisanje činjenice da to ogromno industrijsko postrojenje postoji.
U Zenici imamo pomešano industrijsko i urbano područje.
Oni ne mogu da se podele. Nikako.
Pogotovo ako će nam ta industrija predstavljati izvor grejanja,
a to je ono što radimo i što EBRD finansira.
Zaista ne možemo da zanemarimo tu činjenicu
i "Mital" ovde mora da bude prisutniji.
EBRD je veoma uključena. Ona je glavni ulagač,
glavni davalac kredita za novi izvor energije.
Stoga, verujem da je potrebno
i izuzetno važno da budu prisutni i da imamo njihove podatke.
Ako smem delimično da odgovorim...
U procesu sakupljanja podataka, nismo imali registar zagađivača.
Imali smo iznose koncentracija iz automatske merne stanice,
ali nismo imali "Mitalove" podatke o koncentraciji...
Znate koliko dugo treba da se registar zagađivača sastavi
pa smo i o tome raspravljali s EBRD-om i konsultantima.
Možda bismo iz GCAP-a poslali opomenu
ili rekli: "Ovo je ono što grad može da uradi
"i sve ovo funkcioniše u širem kontekstu.
"A industrija mora da prati ekološka pravila."
Možda bi bilo dobro da to odradi GCAP. Ako se grad slaže.
Naravno! Imali smo postupak javne rasprave.
Mislim da je to odlična izlazna strategija za EBRD
jer dodati upozorenje od strane GCAP-a
i informacije koje smo sad čuli, to je savršeno.
To šalje snažnu poruku onima koji donose odluke
i trebalo bi poslati snažnu poruku
svim učesnicima na koje grad nema nikakvog uticaja.
Ali to samo šalje poruku.
EBRD tako šalje poruku federalnim vlastima
i svima koji imaju moć da promene stvari,
ubrza ih i tako dalje.
Ali to ne rešava problem grada!
Mislim da je ovaj GCAP skrojen prema potrebama EBRD-a,
kako bi mogao da daje nove kredite za električne autobuse, LED rasvetu itd.
Ali to neće rešiti problem!
Veoma je važno izdati to upozorenje:
"Ovaj GCAP ima veliku manu,
"nedostaje mu informacija o industriji."
Kako bismo poboljšali situaciju, moramo uraditi više.
Svi učesnici moraju da urade više.
Jer ovaj GCAP će se koristiti svuda, znam to.
Imate li vizitkartu?
Moramo da raspravimo nešto
o izduvnim gasovima iz elektrane.
Ali ne sa mnom. Ovo nije moj projekat.
Ali mogu da vas spojim sa šefom.
Molim vas. Na javnoj raspravi bilo je prigovora.
Na javnoj raspravi o studiji uticaja na okruženje
dobili smo prigovor koji je ignorisan.
Pa bih voleo da nađem nekoga iz EBRD
kome možemo predstaviti problem izduvnih gasova
za novu toplanu.
Poslaću vam detalje. Molim vas, pošaljite mi imejl
osobe s kojom mogu da kontaktiram u vezi s ovim zajedničkim ulaganjem,
za novu toplanu. Moramo pokrenuti to pitanje
jer je prilično zanemareno
od strane "ArcelorMitala", oni to žele da uklone.
I voleo bih s EBRD-om da raspravim o mogućem rešenju.
Draga gđo Nesl,
EBRD je obezbedila dugoročni nadređeni zajam od 41 milion evra
zajedničkom ulaganju "Toplana Zenica"
za gradnju nove termoelektrane.
Glavni izvori goriva za grejanje
su "ArcelorMitalove" visoka peć i koksara.
Koksara je zastareli objekat i visoko zagađujuće postrojenje,
a njen vlasnik je i upravnik "ArcelorMital Zenica".
Vaš klijent odbija da koristi "Najbolje dostupne tehnike",
tvrdeći da ih ne mogu tehnički realizovati,
iako je to rešenje već operativno
u postrojenjima u vlasništvu "Mitala" u Belgiji, Italiji i Francuskoj.
Stalna izloženost prilično malim količinama benzena
prouzrokuje glavobolje, gubitak apetita, umor, pospanost,
nervozu, psihičke smetnje i bolesti krvnog sistema.
Povećane koncentracije benzena
imaju kancerogen i genotoksičan efekat na ljudsko telo.
Benzo(a)piren je izuzetno kancerogen
i može da prouzrokuje oštećenja i mutacije DNK,
ima negativan efekat na rad mozga,
smanjuje broj leukocita u krvi
i smanjuje izlučivanje polnih hormona.
S poštovanjem, Samir Lemeš, "Eko Forum", Zenica.
U krugu firme "ArcelorMital Zenica"
održana je svečana ceremonija puštanja u rad toplane Zenica.
U Zenici, naime, danas je otvoren
najsavremeniji energetski kompleks u BiH, vredan 53 miliona evra.
EBRD je 2018. obezbedio sredstva za ovaj projekat,
zajedno s lokalnim partnerima.
Ovo je prekretnica za grad i građane
i za stabilnost toplote.
Svakako, posebno zahvaljujem "ArcelorMitalu",
glavnom partneru u ovom projektu,
ali i finskim firmama,"Finn Fundu"
i, svakako, "Toplani" koja će učiniti da ovaj projekt bude uspešan.
Hvala vam mnogo.
I gradu, naravno. Zaboravila sam, gradu takođe. Hvala.
Sada će vam se obratiti g. Nikhil Mehta,
generalni direktor "ArcelorMital Zenica".
EBRD je zaista verovao u projekat i u potpunosti ga podržavao,
obezbeđujući sredstva za završetak projekta vrednog 50 miliona evra.
Zenica je prvi grad u BiH
koji je ušao u "Zelene gradove" Evrope.
Stoga i grejanje mora da bude ekološko.
Zato, dok sam gradonačelnik, "Mital" će imati moju potpunu podršku.
Jer ono što je vlast trebalo da uradi, oni su uradili
i pomogli nam, preuzeli garanciju kredita i sve.
Hej, Zlatane!
Gde si?
-[Samir]: Šta ima? Zaledio sam se.
Pogledaj ovo...
Dobar. Evo ti.
Službena upotreba. Da, vidim.
Hvala na upitu o "Toplani Zenica"
i što ste s EBRD-om podelili bitne materijale.
"Toplana" je zaista kombinovana termoelektrana.
Dobro, to znamo.
EBRD nema ugovorni odnos s "ArcelorMitalom"
i, stoga, nema mehanizam za sproveđenje mogućih ulaganja u koksaru.
Banka omogućava finansiranje
samostalnoj firmi zajedničkog ulaganja, "Toplani",
a ne "ArcelorMitalu".
Upotreba otpadnih gasova iz fabrike smatra se delom BAT-a
i deo je cilja firme za postizanje EU standarda.
Znači, ovo je Banka direktno odgovorila.
Isti slučaj je bio za "Zeleni grad". Sećaš se?
Isto je bilo. Tvrdili su da "Toplana" nema veze s "Mitalom"
i pretvarali se da "Mital" ne postoji, da ga nema. -[Zlatan]: Da.
Mislim, stvarno...
Dobro. Je li to sve?
To je to. Vidimo se.
Prijatan dan. Zdravo.
Igda, hoćeš odmah kafu? Može.
Jesi li nahranio mačku? Jesam.
Čekaj.
Grad, ti Finci i "Mital" osnivaju "Toplanu".
Traže novac, dobiju novac.
Tako je. I "Mital" je većinski vlasnik.
Njima sad nije bitno ako taj koksni gas i visokopećni gas
proizvodi ekološku štetu?
Tako je. To nema veze i "to nije deo 'Toplane'".
I oni se sad prave blesavi i ignorisali su prigovor koji sam napisao.
Ignorisali su to da je koksara vezana za "Toplanu"
i da bez nje ovo ne funkcioniše.
Negde mora da bude napisano da taj ceo proces mora da bude obuhvaćen.
Ne možeš uzeti samo jedan deo i reći da je to dobro, a da ostalo ne valja.
Datum kredita...
Datum kredita je 14. 11. 2018.
I onda može da se traži "Toplana Zenica".
"Toplana"...
"Toplana" je osnovana, firma je osnovana 23. 1. 2019.
A kredit je odobren 2018.
Znači, kako je "Toplana" mogla da potpiše ugovor,
ako "Toplana" nije postojala 2018?
Tako što oni lažu. "ArcelorMital" jeste klijent banke.
To što su oni posle to prebacili na "Toplanu",
koja je u njihovom vlasništvu,
to nema veze s ovim. "Mital" je klijent s kojim je potpisan ugovor.
Tako da ja... Baš ću pogledati projekat.
Projekat u vreme finansiranja...
Smatralo se da je usklađen s BAT-ovima za "combined heating".
Sad bi trebalo da nađem BAT.
Moram da nađem BAT.
Moram to da nađem da bih ovo shvatio.
Najbolje dostupne tehnike,
referentni dokument za velika postrojenja za sagorevanje.
Evo ga, koksni gas.
Koliko ima ovih BAT-ova!
Evo ga. Našao.
Tehnički opis.
Tu je ta rečenica.
Da bi se optimizovala i energetska efikasnost i emisije u okruženje,
ova postrojenja... Znači, "Toplana".
Su uključena u sistem upravljanja procesnim gasovima,
koji uzima u obzir ceo integrisani lokalitet,
umesto da se svaki proces posmatra pojedinačno.
Evo mi rečenice. To je to.
Žalbenom telu Evropske banke za obnovu i razvoj.
Primili smo odgovor EBRD 18. 1. 2023.
Tvrde da EBRD nema ugovorni odnos s "ArcelorMitalom"
i, stoga, nema mehanizam za sprovođenje mogućih ulaganja u koksaru.
Međutim, kredit je odobren 14. 11. 2018,
a "Toplana Zenica" registrovana 23. 1. 2019.
Prema zakonu, velika postrojenja za sagorevanje dužna su da se pridržavaju
BAT, najbolje dostupnim tehnikama, referentni dokument EUR 25521 EN,
koji kaže: "Velika postrojenja za sagorevanje uključena su u sistem
"upravljanja procesnim gasom koji uzima u obzir ceo integrisani lokalitet
"umesto da se svaki proces posmatra pojedinačno."
S poštovanjem, Samir Lemeš, "Eko Forum", Zenica.
Evropska banka za obnovu i razvoj
registrovala je zahtev "Eko Foruma Zenica"
za proveru usklađenosti projekta "Toplana" s politikama Banke.
Suština žalbe "Eko Foruma" upućene Evropskoj banci za obnovu i razvoj
je u činjenici da se projekat "Toplana" tretira kao ekološki prihvatljiv.
Oni kreću iz Londona.
Ne znam hoće li ići u "Mital" ili će samo kod nas. To mi nisu rekli.
Dobar dan. Dobar dan.
Dobro došli.
Kad posetite aktivističku organizaciju, nađete ovo.
-[Samir na engleskom]: Uđite. Hvala.
Kakav je bio let? Kakvo je vreme u Londonu?
Juče je padala kiša, pa je hladnije nego ovde.
Uživajte u vremenu ovde! Hvala, Samire.
Koliko vremena imamo? Pola sata.
Pola sata? Imate drugi sastanak?
Da, imamo sastanak u 16 h.
U redu.
Našli smo BAT, najbolje dostupne tehnike.
BAT dokument kaže:
"Postrojenja za sagorevanje su uključena u sistem upravljanja gasom,
"koji u obzir uzima ceo integrisani lokalitet,
"umesto da posmatra svaki proces pojedinačno."
Dakle, BAT dokument kaže da je lanac snabdevanja celovit.
I da se ne može odvojiti.
Jeste li uspeli da pregledate, Samire,
kako je banka shvatila lanac snabdevanja i moguće rizike
kad su osmišljavali projekat?
Da, javno sam postavio to pitanje,
ali oni nisu imali odgovor.
Nešto bismo voleli da saznamo pre nego što odemo.
Za vas zatvaranje koksare nije pozitivan ishod?
To nije ono što želite? Naravno da nije!
Znači, ishod koji želite jeste poboljšanje proizvodnje?
Da, želimo da koksara nastavi s proizvodnjom,
ali da ne zagađuje ili da je zagađivanje u granicama.
Želimo da fabrika radi kao one u Nemačkoj, Belgiji i drugim zemljama.
Smem li nešto da kažem? Hajde.
Trenutno imam osećaj
da nas u Bosni smatraju nekim nižim bićima.
A tražimo sasvim normalne stvari!
Da se poštuju zakoni, da se ne truju naša deca.
I to je to. Mi nismo protiv rada i razvoja.
Smatramo se ljudima jednako vrednima
s ljudima negde na zapadu ili bilo gde na svetu.
I to nam je jedini cilj, da imamo iste vrednosti. Hvala.
Hvala vam mnogo. Hvala.
Hvala što ste ovo pogledali
i onjušili.
Stari karburatori, stari hladnjaci, stari motori,
stare slavine, stari kablovi, stare kade, stari koferi!
Katastrofa. Izvinjavam se.
Molim? Dobar dan.
Odlično.
Petak u 12 h, sastanak s ministarkom u ministarstvu.
Može, super. Hvala vam najlepše.
Prijatan dan.
Znaš li da izađeš ovde? Malo je kao lavirint.
Zaslužio si bolju kancelariju.
Zar nije tako? A ne kao na đubrištu.
Prilikom dolaska... Pogledaj šta su uradili.
Prilikom dolaska jedva sam ti našla kancelariju zbog nereda. Užas.
Misliš da je to slučajno? Čuvaj se.
Federalno ministarstvo je nakon naših sastanaka i pritisaka
dalo saglasnost da "ArcelorMital" konačno,
nakon 10 godina, izvrši merenja kancerogenih zagađivača
u okruženju koksare. To je jedan korak napred.
Samir Lemeš.
Šta je s merenjima? Gde uzimate vi to?
U krugu oko koksare ili idete i okolo?
Znači, dođete onim kombijem, parkirate ga i on to kupi?
Aha...
"Mital" je konačno pristao da izvrši jedno merenje,
a to je merenje kancerogenih elemenata u okruženju koksare.
To je merenje koje se odlaže već deset godina.
Konačno su dobili saglasnost da se ta merenja sprovedu.
Šta ima, Mirnese, kako si? Kako ste, momci?
To je trebalo da se uradi pre više od 10 godina.
Znaš kako je kod nas...
I sad ovo ide u Beograd? Ovi uzorci, je li tako?
Već je otišlo. Već?
Lepota. Ovo su ti filteri? Ova staklena vlakna?
I ovo je čisto pre nego što se... Stavi u sam uređaj.
I vi je merite pre?
Ne, prvo se 24 h kondicionira
u prostoru koji ima stabilnu temperaturu i vlagu.
Dobro.
Šta ste vi sad dole kupili? Prašinu, je li tako?
I benzen.
Kako benzen?
Godinama čekamo kalibraciju za benzen.
Sad smo kupili hromatograf koji je za teren
i koji može da meri samo četiri komponente,
benzen, toluen, etilbenzen i ksilen.
To ne treba da ide na analizu? Imam rezultate.
Kakvi su rezultati?
Nećemo o tome dok ih ne objavimo. Razumeš?
"Mital" je taj koji... Oni plaćaju.
Onda ćemo od njih tražiti. Zapravo, od ministarstva.
Svašta oni nama puštaju.
Ne znamo mi šta je to. Samo nas truju pa hajde...
Dobro došli. I da hoćeš, ne možeš.
Dobro došli. Selam Alejkum.
Možeš sesti tamo pored peći.
Šaga, može li čaj ili kafa?
Svejedno. Dobro.
Kako je ona žena? Baš sam sad i njima pričala.
Nema ništa, kao biljka je.
Ko? Fahrina žena, Melča.
Dobro došli!
Kako ste? Poštovanje.
Neke već znate. Drago mi je.
Dobro došli. Kako ste?
Ti si ovo pekla?
Dobro došli! Dobar dan!
Selam Alejkum.
Sve moje žene su došle!
Sad ćemo mi sve tebi namestiti.
Samo ti prođi.
Sedi. Da sednem?
U redu, hajde.
Kad je "Mitalu" istekla ekološka dozvola,
mi smo ih proganjali da urade ono što su potpisali i što je bilo obavezno.
Jedno od toga je bilo da se mere
hemikalije koje izlaze iz koksare.
Ali sve ovo što ste vi pričali, ove maligne bolesti,
rak, leukemija, tumori,
to ne dolazi od prašine i sumpordioksida.
To dolazi od onoga što koksara ispušta.
Od benzena i benzo(a)pirena.
Postoji ceo spisak tih hemikalija koje nastaju samo iz koksare.
I uspeli smo da ih nateramo da izmere, merili su četiri nedelje zaredom
te hemikalije oko koksare. I pokazalo se:
koncentracije su bile od 50 - 250 puta veće nego što smeju da budu.
Znači, ako je granica 1 ng, ovde je bilo 250 ng.
Da bismo mi napravili vezu između oboljenja
i toga što je izmereno, toga što izlazi iz koksare,
tokom ove godine ćemo raditi analizu DNK.
Čuli ste za DNK? Da.
Oni su nam objasnili. Recimo, moraće da uzmu uzorak 40 ljudi
ovde iz Tetova,
ljudi koji su pod direktnim udarom i 40 od ljudi
koji žive dovoljno daleko, ali imaju slične životne navike.
Najvažnije je ljudima objasniti šta se radi.
To je sad malo nezgodno. I jedan od najvećih problema.
Mogu da razumem da ljudi žele da zadrže posao.
I to stoji, ali ovo je jedno od rešenja.
Da, ali treba ljudima objasniti.
Treba ljudima objasniti i s njima razgovarati.
Nije cilj da se železara zatvori, nego samo instalacija filtera.
Ja ne bih davao nikakvu izjavu!
Da ne bi zatvorili "Mital", železaru.
Nikad ne bih uradio nešto da neko izgubi posao.
Mislite li da je važnije zdravlje ili neka plata?
Nije to tako jednostavno.
Tamo ima 2.500 radnika.
Puta 2, 3 ili 4.
Niko ne želi da oni ostanu bez posla.
Upravo to ja govorim. Oni ne smeju da izgube posao.
Čega se mi bojimo? Budimo realni.
U svakoj firmi ima dobrih i loših strana.
Ali svako čuva svoju egzistenciju i porodicu.
Šta ako, ne daj bože, oboli? Kako god, oboleće.
Gore je ako nema novca.
Po toj analogiji, svi treba da se predamo.
Ko će iz uprave ljudima objasniti ovo što nam Samir govori?
Iz uprave? Odakle god. Neće niko.
Mislite na upravu železare? Železare i "Mitala".
Nijedan radnik ne sme da progovori.
Zašto jedan strani kapitalista treba da određuje nama lokalcima
kako da se borimo za svoje zdravlje?
Ne bi smeli.
Ali oni im daju hleb i novac.
Oko toga ne možemo da se složimo.
Gospođa je u pravu sto posto. To je istina!
Istina je da se boje. Ali, po meni,
prvo treba sistematski edukovati stanovništvo.
Nemamo mnogo vremena. Imamo godinu dana.
Ako to rastegnemo, ako bude "hoćemo - nećemo",
"treba - ne treba", bojim se da će ovo pasti u vodu.
Prvo, to će biti anonimno. Nijedno ime se neće nigde pominjati.
To ne sme da se dogodi. Potpisaćemo izjavu pod krivičnom odgovornošću
da ne sme da se otkrije nijedno ime.
Tu su u potpunosti zaštićeni.
Oni će samo analizirati tu grupu
i ovu drugu grupu koja je negde udaljena i upoređivati.
Kako vam se to čini?
Da li bi to vama bio...
Neki pokazatelj, neko rešenje?
Bio bi to dobar korak napred.
Nešto mora da se preduzme
jer ovo se stvarno otelo kontroli.
Uveče često moraš da otvoriš prozor,
ali probudi me smrad,
smrad me guši. Tačno puštaju noću.
Noću puštaju da se truješ. Svi to nama govore.
Suši se grlo, tačno osetim da me guši.
Imam bolesnu štitnjaču. I to je to.
Mogu li odmah i da otkriju ako boluju od nečega?
Naravno. Da se leči na vreme.
Da sam se ja lečio na vreme,
ne bi bilo kao što je sada.
Što se tiče mene, imate od mene svu podršku.
Sve će to biti u redu.
Nadam se da ćemo mi to što pre i započeti i okončati.
Uspešno. Hoćemo.
Uspešno. Hoćemo. Ne odustajemo.
Hvala.
Hvala vam na svemu. Prijatno veče.
Hvala vam što ste se našalili.
Svako dobro! Živeli!
Izvinite ako se nismo razumeli.
Jesmo, Alma, razumemo se savršeno.
Vidimo se. Srećno!
Poziv građanima volonterima
za učestvovanje u analizi genotoksičnog uticaja specifičnog aerozagađenja,
tema je današnje konferencije za medije
upriličene u prostorijama "Eko Foruma Zenica".
Ovim putem pozivamo građane da nam se jave,
da popune upitnik, kako bismo mogli da sprovedemo ta istraživanja.
Naše institucije nisu sprovele to istraživanje, ne žele da ga sprovedu.
Ideja je potekla iz Češke,
kada je istraživanjem sprovedenim pre 25 godina
dokazano da je kod osoba koje su izložene specifičnim zagađivačima,
poput benzena, došlo do mutacije DNK.
I zato ovim putem pozivamo građane
od 20 do 40 godina starosti.
Osobe treba da ispunjavaju posebne uslove: moraju biti nepušači,
bez potvrđenih dijagnoza i medicinskih terapija.
Selam Alejkum! Kako ste?
Ne možeš naći deset ljudi da su zdravi,
da nemaju dijagnoze i da se usuđuju.
Objavili smo onaj oglas pre 15 dana. Šestoro se javilo!
Od tih šestoro, troje ne ispunjava uslove.
Tako da ih ne možemo naći, pa sam se njemu požalio...
Ljudi se boje.
Uglavnom...
Sedi, draga Edita.
Ovo je onaj turski? Da, i ovo je turski.
Molim? Halo?
Mogu li kod vas da se prijavim za DNK test?
Dobro došli! Dobar dan.
Izvolite.
Koliko daleko od koksare živite?
Oko 1,5 km.
Jeste li imali ortodontsku terapiju ili fiksni aparat?
Ne.
- Koliko daleko od fabrike živite? -[Devojka]: Malo više od 1 km.
Selam Alejkum. Alejkum Selam.
Ovo je fiziološki rastvor koji je malo hladan i slan.
Ima li neko iz vaše porodice
bilo koji oblik tumorskih i hroničnih oboljenja?
Da.
Dobro došla. Idemo gore.
Jeste li imali smetnje nakon boravka na otvorenom
gde je povećano aerozagađenje, npr. respiratorne smetnje?
Uglavnom sam kašljala.
INSTITUT ZA GENETSKI INŽENJERING I BIOTEHNOLOGIJU
LABORATORIJA ZA CITOGENETIKU I GENOTOKSIKOLOGIJU
Odlično. Hvala.
Odlično.
Hvala lepo.
REZULTATI DNK TESTIRANJA JOŠ SE ČEKAJU.
ANALIZA ZAGAÐENJA VODE U RECI BOSNI
POKAZALA JE 910 PUTA VIŠE
POLICIKLIČKIH AROMATSKIH UGLJOVODONIKA NEGO ŠTO JE DOZVOLJENO.
TOKOM ČETVORONEDELJNOG MERENJA,
NAJVIŠA ČASOVNA VREDNOST BENZENA POKAZALA JE KONCENTRACIJE
DO 254 PUTA VEĆE OD DOZVOLJENE.
POSVEĆENO LJUDIMA IZ ZENICE
Koji su planovi za budućnost "ArcelorMitala" u Zenici?
Daću vrlo kratak odgovor.
"ArcelorMital Zenica" planira da nastavi održivu proizvodnju čelika
na održiv i ekološki prihvatljiv način.
NEDUGO NAKON ZAVRŠETKA OVOG FILMA,
"ARCELORMITAL" NAJAVIO JE ZATVARANJE KOKSARE
NA OSNOVU
"STANJA KOKSNE BATERIJE KAO I EKONOMSKIH I EKOLOŠKIH RAZLOGA."
"ARCELORMITALU" JE PONUÐENO PRAVO NA ODGOVOR NA TVRDNJE IZNESENE U FILMU.
SLEDI SAŽETAK NJIHOVE IZJAVE,
KOJI U CELOSTI MOŽETE PROČITATI NA...
"ARCELORMITAL" TVRDI DA JE "ZATVARANJE KOKSARE REZULTIRALO
"SMANJENJEM DIFUZNIH EMISIJA OD 80% U POSTROJENJU U ZENICI",
A "UKUPNE EMISIJE ĆE SE SMANJITI NA NAJNIŽI NIVO..." ZA 132 GODINE.
"ARCELORMITAL" OPOVRGAVA UTISKE GRAÐANA DA SE EMISIJE POVEĆAVAJU
TOKOM VIKENDA I NOĆU,
"TO NIJE MOGUĆE". "NEMA OSNOVE ZA TE TVRDNJE."
"ARCELORMITAL" JE TOKOM GODINA PRIMENIO
"BROJNE MERE ODRŽAVANJA I POBOLJŠANJA,
"A SPISAK TIH POBOLJŠANJA DOSTUPAN JE NA INTERNETU."
"ARCELORMITAL" PLANIRAO JE DA POTROŠI 36 MILIONA EVRA,
"ALI JE ODUSTAO NAKON ODLUKE O ZATVARANJU KOKSARE".
"ARCELORMITAL" ISPUNJAVA VELIKU VEĆINU MERA
"KOJE ZAHTEVAJU EKOLOŠKE DOZVOLE."
"SVE VAŽNE MERE REŠAVAJU SE ILI SU REŠENE,
"OSIM ONIH KOJE VIŠE NISU NA SNAZI ZBOG ZATVARANJA KOKSARE."
"ARCELORMITAL" PRIZNAJE PROBLEM KVALITETA VAZDUHA U ZENICI"
"A TVRDNJA
"DA JE KOKSARA GLAVNI UZROK OBOLJENJIMA U ZENICI,
"NETAČNA JE.
"NEMA ISTRAŽIVANJA ILI DOKAZA KOJI TO POTVRÐUJU."
MEDIATRANSLATIONS
Nema sunca, moja majko,
nema sunca, ovde.
Nema sunca, moja majko,
nema sunca, ovde.
Nema sunca, moja majko,
nema sunca, ovde.
Nema sunca, moja majko,
nema sunca, ovde.
Nema sunca, moja majko,
nema sunca, ovde.
Nema sunca, moja majko,
nema sunca, ovde.
Nema sunca, moja majko,
nema sunca, ovde.
Nema sunca, moja majko,
nema sunca, ovde.